
ZMLUVA O DIELO

	I.
	PENAM SLOVAKIA, a.s.

	Sídlo:
IČO:
DIČ:
IČ DPH:
Zapísaná:

Zastúpená:

Bankové spojenie:

	Štúrova 74/138, 949 35 Nitra
36 283 576
2022141165
SK2022141165
v Obchodnom registri Okresného súdu Nitra,
oddiel: Sa, vložka č.: 10331/N
Petrom Živickým, podpredsedom predstavenstva
Ing. Martinom Ťapayom, členom predstavenstva
IBAN: SK83 1111 0000 0012 3780 3009


	ako objednávateľ na jednej strane (ďalej len „Objednávateľ” v príslušnom gramatickom tvare)   


a

	II.
	

	Sídlo:
IČO:
DIČ:
IČ DPH:
Zapísaná:

Zastúpená:
Bankové spojenie:

	

	ako Dodávateľ na strane druhej (ďalej len „Dodávateľ“ v príslušnom gramatickom tvare a spolu s Objednávateľom ďalej len „Zmluvné strany“ v príslušnom gramatickom tvare)



uzatvárajú v zmysle ust. § 536 a nasl. zákona č. 513/1991 Zb. Obchodného zákonníka v znení neskorších právnych predpisov (ďalej len „Obchodný zákonník“ v príslušnom gramatickom tvare) túto

zmluvu o dielo
(ďalej len „Zmluva“):

Článok I
Predmet Zmluvy

Predmetom Zmluvy je na jednej strane záväzok Dodávateľa vykonať pre Objednávateľa na svoje náklady, nebezpečenstvo a v súlade s pokynmi Objednávateľa dielo „Dodávka a montáž  bleskozvodu pre PENAM SLOVAKIA, a.s., Pekáreň Lučenec“ v rozsahu ponuky Dodávateľa zo dňa...................., ktorá ako Príloha č. 1 k Zmluve tvorí jej neoddeliteľnú súčasť a zároveň v zmysle ostatných príloh k tejto Zmluve, ktoré tvoria jej neoddeliteľnú súčasť, a na strane druhej záväzok Objednávateľa prevziať riadne vykonané Dielo a zaplatiť cenu za Dielo, a to za podmienok ďalej v Zmluve uvedených.
Predmet Zmluvy je spolufinancovaný z prostriedkov EU, poskytnutých z výzvy 9/SP/2026-73.7 Objednávateľovi v rámci projektu s názvom: Investície do rozšírenia výrobnej kapacity spoločnosti PENAM SLOVAKIA, a.s.




Článok II
Miesto a čas vykonania Diela

1. Miestom plnenia predmetu Zmluvy je prevádzka Objednávateľa: PENAM SLOVAKIA, a.s., pekáreň Lučenec, Mikušovská cesta 26, 984 01 Lučenec.
2. Zmluvné strany sa dohodli na termíne riadneho ukončenia a odovzdania Diela najneskôr do 31.3.2028.
3. V prípade, ak termín podľa ods. 2 tohto článku Zmluvy nebude dodržaný z dôvodov výhradne na strane Objednávateľa, a to bez akéhokoľvek pričinenia na strane Dodávateľa, nezodpovedá Dodávateľ za nedodržanie tohto termínu. V takom prípade sa termín podľa ods. 2 tohto článku Zmluvy predĺži o dobu, počas ktorej nebolo možné vykonávať Dielo pre prekážky výlučne na strane Objednávateľa. 

Článok III
Práva a povinnosti Zmluvných strán

1. Dodávateľ sa zaväzuje vykonať Dielo riadne, včas, na svoje náklady, na svoje nebezpečenstvo a postupovať pri vykonávaní Diela s odbornou starostlivosťou a dodržiavať všeobecne záväzné právne predpisy, technické normy a podmienky Zmluvy.
2. Dodávateľ bude Dielo realizovať počas prevádzky v dotknutých priestoroch  Objednávateľa a zaväzuje sa, že svojou činnosťou obmedzí prevádzku v minimálnej možnej miere. Dodávateľ sa zaväzuje postupovať v úzkej spolupráci s Objednávateľom.
3. Dodávateľ sa zaväzuje, že v prípade, ak nedisponuje všetkými potrebnými povoleniami, licenciami, certifikátmi a inými dokumentmi, ktoré sú potrebné v zmysle všeobecne záväzných právnych predpisov na práce, ktoré sú nevyhnutné na riadne a včasné vykonanie Diela, takéto práce vykoná prostredníctvom osôb, ktoré príslušnými povoleniami, licenciami, certifikátmi a inými dokumentmi disponujú.
4. Dodávateľ nie je oprávnený bez predchádzajúceho písomného súhlasu Objednávateľa poveriť vykonávaním Diela, resp. jeho časti akúkoľvek tretiu osobu. V prípade, ak poverí vykonaním Diela, resp. jeho časti tretiu osobu, zodpovedá, akoby Dielo, resp. jeho časť, vykonal sám. 
5. Dodávateľ prehlasuje, že sa pred podpisom Zmluvy so všetkou odbornou starostlivosťou oboznámil so skutkovým stavom, dokumentáciou súvisiacou s realizáciou diela, ako aj s požiadavkami Objednávateľa a vyhlasuje, že sú vo vzájomnom súlade a ich obsah si neodporuje. Dodávateľ zároveň vyhlasuje, že v prípade, ak sa v budúcnosti zistí nesúlad týchto dokumentov, zodpovedá Objednávateľovi za škodu tým spôsobenú.
6. Dodávateľ zodpovedá v súvislosti s vykonávaním Diela v plnej miere za plnenie povinností vyplývajúcich mu zo zákona č. 311/2001 Z.z. Zákonník práce v znení neskorších právnych predpisov a za zabezpečovanie úloh na úseku BOZP v zmysle zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov, na úseku požiarnej ochrany v zmysle zákona č. 314/2001 Z.z. o ochrane pred požiarmi v znení neskorších právnych predpisov, Vyhlášky Ministerstva vnútra SR č. 121/2002 Z.z. o požiarnej prevencii a NV SR č. 393/2006 Z.z.  o minimálnych požiadavkách na zaistenie bezpečnosti a ochrany zdravia pri práci vo výbušnom prostredí.
7. Dodávateľ sa zaväzuje riadiť sa pri vykonávaní Diela východiskovými podkladmi a pokynmi Objednávateľa.
8. Dodávateľ ďalej vyhlasuje / zaväzuje sa, že:
a) sa oboznámil s predmetom Zmluvy a vzhľadom na svoje odborné skúsenosti sú mu známe všetky okolnosti majúce vplyv na úspešné a včasné dokončenie Diela podľa Zmluvy;
b) Dielo bude spĺňať všetky právne predpisy a technické normy platné a účinné v Slovenskej republike a EU ku dňu odovzdania a prevzatia Diela;
c) zaistí a vykoná všetky nevyhnutné skúšky podľa príslušných právnych predpisov a/alebo slovenských technických noriem, prípadne iných noriem vzťahujúcich sa k vyhotovovanému Dielu, vrátane zaobstarania príslušných protokolov, certifikátov, atestov a pod.;
d) na vlastné náklady zabezpečí pomocné a ochranné konštrukcie, stroje, zariadenia, náradia, ochranné pracovné prostriedky a iné pracovné nástroje potrebné na vykonanie (dodávku a montáž) Diela;
e) na vlastné náklady vykoná odvoz a uloženie prebytočného odpadu a materiálov na skládku  a na vlastné náklady zabezpečí ich uskladňovanie a likvidáciu;
f) bude udržiavať na mieste realizácie poriadok a čistotu a je povinný priebežne odstraňovať odpady a nečistoty vzniknuté jeho prácami;
g) zamedzí počas vykonávania Diela vstup na miesto montáže tretím osobám (okrem Objednávateľa, resp. osoby ním poverenej a zamestnancov príslušného orgánu štátnej správy oprávneného vykonávať dozor);
h) uskutoční všetky potrebné opatrenia k zamedzeniu vzniku škody, predovšetkým ekologickej havárie, pracovného úrazu, požiaru, škody na majetku a zdraví tretích osôb atď.;
i) v prípade zistenia vzniku škody, túto bezodkladne oznámi Objednávateľovi, a uskutoční opatrenia k minimalizácii následkov vzniknutej škodovej udalosti;
j) bude vykonávať Dielo, tak aby čo možno v najmenšom rozsahu obmedzil prevádzkovú činnosť Objednávateľa;
k) bude vykonávať predmet diela výhradne a v súlade s projektovou dokumentáciou. V prípade nevyhnutnej zmeny, alebo v prípade nutnosti z akéhokoľvek dôvodu odkloniť sa od projektovej dokumentácie, musí byť táto zmena vopred preukázateľne písomne odsúhlasená Objednávateľom, alebo poverenou treťou osobou Objednávateľa.
9. [bookmark: _Hlk9409102]Dodávateľ ďalej vyhlasuje, že je poistený pre prípad zodpovednosti za škodu spôsobenú svojou činnosťou tretím osobám s výškou poistného plnenia minimálne 500.000,- EUR (slovom: päťstotisíc eur). Platnosť a účinnosť poistnej zmluvy, vrátane výšky poistného plnenia v čiastke podľa predchádzajúcej vety tohto odseku tohto článku Zmluvy, je Dodávateľ povinný udržiavať po celú dobu vyhotovovania Diela až do uplynutia záručnej doby Diela. Fotokópia potvrdenia o uzatvorení platnej a účinnej poistnej zmluvy tvorí ako príloha č. 2 k Zmluve jej neoddeliteľnú súčasť.
10. Dodávateľ je povinný vykonať v súlade so Zmluvou ako súčasť Diela aj nasledovné práce:
a) všetky potrebné kvalitatívne a overovacie skúšky dodávaných zariadení a materiálov, vedení a rozvodov vyžadované  legislatívou alebo Objednávateľom;
b) zabezpečenie všetkých dokumentov preukazujúcich splnenie všetkých podmienok vyhotovenia Diela,
11. Dodávateľ sa zaväzuje zabezpečiť, aby pri vstupe do areálov, budov, resp. priestorov prevádzky Objednávateľa a pri pohybe v rámci týchto priestorov, každý pracovník Dodávateľa dodržiaval pokyny Objednávateľa a všeobecne záväzné právne predpisy a interné predpisy Objednávateľa, najmä v oblasti bezpečnosti a ochrany zdravia pri práci, ochrany pred požiarmi a hygieny. V opačnom prípade Dodávateľ zodpovedá Objednávateľovi za škodu tým spôsobenú.
12. Zmluvné strany sa ďalej dohodli, že pri vstupe do areálov, budov, resp. priestorov prevádzky Objednávateľa, bude každý pracovník Dodávateľa povinný na základe výzvy strážnej služby, resp. zamestnanca Objednávateľa preukázať sa platným úradným dokladom totožnosti opatreným fotografiou (občiansky preukaz, cestovný pas alebo vodičský preukaz). Dodávateľ zabezpečí písomný zoznam svojich pracovníkov s uvedením mena, priezviska, funkcie, identifikačných údajov Dodávateľa, odtlačkom pečiatky Dodávateľa a menom, priezviskom, funkciou a podpisom osoby, ktorá zoznam vydala. Zoznam pracovníkov Dodávateľa odovzdá poverený zástupca Dodávateľa pred zahájením Diela pracovníkom strážnej služby Objednávateľa. V prípade, ak niektorý z pracovníkov Dodávateľa nebude uvedený na zozname pracovníkov Dodávateľa, Objednávateľ je oprávnený zamedziť mu vstup do priestorov svojej prevádzky. V takom prípade nie je Objednávateľ povinný nahradiť Dodávateľovi náklady spôsobené zamedzením vstupu pracovníkovi Dodávateľa do priestorov Objednávateľa. Ak však v dôsledku zamedzenia vstupu pracovníkovi Dodávateľa do priestorov Objednávateľa dôjde k omeškaniu Dodávateľa s plnením podľa Zmluvy, nemá to vplyv na vznik zodpovednosti Dodávateľa za škodu spôsobenú omeškaním, resp. na vznik nároku Objednávateľa na zmluvnú pokutu a pod.
13. Dodávateľ je ďalej povinný pred začatím prác na mieste montáže oboznámiť všetkých svojich zamestnancov a iné osoby, ktoré sa opodstatnene s vedomím Dodávateľa a súhlasom Objednávateľa zdržiavajú na mieste montáže so špecifickými podmienkami pracoviska, najmä:
a) o určených zodpovedných pracovníkoch, ktorí sú oprávnení na danom pracovisku konať, resp. vydávať pokyny v mene Objednávateľa;
b) o spôsobe vzájomnej informovanosti a koordinácie pracovných činností, najmä pri súbežnom vykonávaní pracovných činností, ktoré by mohli spôsobiť ohrozenie pracovníkov;
c) s technologickými a pracovnými postupmi (časová nadväznosť pracovných operácií, používanie vhodných strojov a zariadení a pod.);
d) o priestoroch a činnostiach, kde sa vyskytuje zvýšené ohrozenie zdravia a života pracovníkov (možný požiar, výbuch, udusenie, otrava, úraz elektrickým prúdom, pád bremien, zariadenia so zvýšenou mierou ohrozenia a pod.) a informovať o konkrétnych zdrojoch ohrozenia a ich parametroch, pri ktorých môže nastať bezprostredné ohrozenie (ich množstvo, koncentrácia, vzdialenosť a pod.);
e) o vymedzení ochranných pásiem, bezpečných vzdialeností, zákazov vstupov do nebezpečných priestorov a pod;
f) o umiestnení hlavného (úsekového) vypínača elektrického zariadenia a o ostatných dôležitých vypínačoch, uzáveroch, ventiloch a pod. (napr. plynu, vody a iných médií a pod.);
g) o určení bezpečných prístupových komunikácií k pracovisku (vylúčenie pohybu pod nebezpečnými miestami práce vo výškach, v miestach nezaistených proti pádu z výšky, resp. do hĺbky a pod.);
h) o špecifických signáloch, znameniach a pod., používaných na pracovisku,
vrátane informácie o ich význame (napr. signály zvukové, svetelné, ručné);
i) o miestnosti pre poskytovanie prvej pomoci, spôsobe privolania rýchlej zdravotníckej pomoci, hasičského a záchranného zboru a pod.;
j) o umiestnení sociálnych zariadení a zdroja pitnej vody;
k) o určení zodpovednosti za pracovisko, za ich kontrolu a odstraňovanie nedostatkov.
14. Pred začatím vykonávania prác na Diele je Dodávateľ povinný vykonať technické a organizačné opatrenia pre bezpečný výkon práce na dotknutom pracovisku, najmä:
a) vyhotoviť potrebné zabezpečenie, t.j. chránenie prívodov k elektrickým zariadeniam a pod.;
b) vykonať protipožiarne opatrenia, najmä v prípadoch vykonávania činností so zvýšeným nebezpečenstvom vzniku požiaru;
c) pracovnými činnosťami poverovať len zamestnancov, ktorí v plnom rozsahu spĺňajú podmienky pre požadovanú zdravotnú spôsobilosť, odbornú spôsobilosť, sú vybavení potrebnými osobnými ochrannými pracovnými prostriedkami a potrebným a vhodným pracovným náradím.
15. Objednávateľ sa zaväzuje za Dielo prevzaté bez akýchkoľvek vád a oprávnených výhrad zaplatiť cenu za Dielo v zmysle článku IV Zmluvy.
16. Dodávateľ vyhlasuje, že všetkých svojich zamestnancov, prostredníctvom ktorých poskytuje plnenie podľa tejto Zmluvy, zamestnáva legálne v súlade s príslušnými právnymi predpismi. Rovnako vyhlasuje, že tretia osoba, prostredníctvom ktorej poskytuje plnenie podľa tejto Zmluvy, zamestnáva všetkých svojich zamestnancov podieľajúcich sa na plnení podľa tejto Zmluvy legálne v súlade s príslušnými právnymi predpismi. Dodávateľ sa zaväzuje najneskôr do 5 dní pred nástupom na vykonávanie činnosti v zmysle tejto Zmluvy poskytnúť Objednávateľovi relevantné doklady o legálnom zamestnávaní svojich zamestnancov, prostredníctvom ktorých poskytuje plnenie podľa tejto Zmluvy; v prípade nových zamestnancov najneskôr 5 dní pred ich nástupom na vykonávanie činnosti v zmysle tejto Zmluvy. V prípade nesplnenia povinnosti predložiť doklady o legálnom zamestnávaní v lehote uvedenej v predchádzajúcej vete a/alebo v prípade, ak sa vyhlásenie Dodávateľa uvedené v prvej a/alebo druhej vete tohto ustanovenia ukáže ako nepravdivé, Objednávateľ si vyhradzuje právo na odstúpenie od tejto Zmluvy pre podstatné porušenie Zmluvy. Nárok Objednávateľa na náhradu škody týmto nie je dotknutý. Dodávateľ sa zaväzuje do 7 pracovných dní od výzvy Objednávateľa nahradiť Objednávateľovi všetky náklady spojené s uložením pokuty Objednávateľovi za porušenie zákazu prijať službu, ktorú mu poskytuje Dodávateľ prostredníctvom fyzickej osoby, ktorú nelegálne zamestnáva a/alebo ktorú nelegálne zamestnáva tretia osoba, prostredníctvom ktorej Dodávateľ poskytuje plnenie podľa tejto Zmluvy. V súvislosti s plnením povinností uvedených v tomto bode Zmluvy sa Zmluvné strany zaväzujú dodržiavať predpisy upravujúce ochranu osobných údajov.

Článok IV
Cena za Dielo, platobné podmienky

1. Zmluvné strany sa dohodli, že Objednávateľ zaplatí Dodávateľovi za vykonanie Diela celkovú cenu určenú dohodou Zmluvných strán v zmysle zadávacej dokumentácie  vo výške ......EUR bez DPH (slovom: ....... eur), t. j. ......EUR vr. DPH (slovom: ....... eur) a to bezhotovostným prevodom na účet Dodávateľa uvedený v záhlaví Zmluvy, alebo na faktúre.
1. Daň z pridanej hodnoty bude vysporiadaná v zmysle právnych predpisov platných v deň dodania tovaru a služieb alebo v deň daňovej povinnosti.
1. Cena za vykonanie Diela dohodnutá v ods. 1 tohto článku Zmluvy je konečná, Dodávateľ nie je oprávnený dodatočne ju meniť a súčasne sa zaväzuje, že v prípade, ak Dielo nebude schopný vykonať za túto cenu, rozdiel medzi jeho nákladmi a dohodnutou cenou bude znášať na vlastné náklady, ak ďalej v Zmluve nie je dohodnuté inak. Dodávateľ nie je oprávnený žiadať Objednávateľa o akceptáciu zvýšenia dohodnutej ceny za Dielo bez ohľadu na dôvod zvýšenia tejto ceny a neprináleží mu ani právo na odstúpenie od Zmluvy v prípade, ak Objednávateľ na zvýšenie ceny odmietne pristúpiť.
1. Zmena dohodnutej ceny je možná len na základe dohody Zmluvných strán formou písomného dodatku k Zmluve. 
1. Cena Diela zahŕňa všetky náklady Dodávateľa na vykonanie Diela, najmä náklady na prácu, materiál, balenie, transport, vedľajšie rozpočtové náklady, dane a poplatky, ako aj náklady Dodávateľa na:
a) dodávku, montáž, kompletizáciu, skúšanie, revíziu, odovzdanie a ochranu všetkých častí Diela;
b) riadenie prác, pracovné sily, pomocné konštrukcie, stroje, zariadenia, náradia a ochranné pracovné prostriedky;
c) dopravu, skladovanie, obstaranie a zabudovanie materiálov, strojov a zariadení;
d) odvoz a zneškodnenie odpadov;
e) zabezpečenie bezpečnosti práce a protipožiarnej ochrany pracoviska v zmysle všeobecne záväzných právnych predpisov a príslušných vyhlášok, vrátane všetkých ochranných pomôcok;
f) prípadné práce v noci, v dňoch pracovného pokoja, práce nadčas a práce počas sviatkov.
5. Zmluvné strany sa dohodli, že cenu diela podľa ods. 1. tohto článku Zmluvy bude Objednávateľ uhrádzať Dodávateľovi na základe faktúry doručenej Dodávateľom až po prevzatí diela Objednávateľom, ako celku, bez vád a nedorobkov v zmysle ods. čl. V tejto zmluvy, na základe písomného protokolu o konečnom prevzatí diela podpísaného oprávnenými zástupcami zmluvných strán. Splatnosť faktúry je 30 dní odo dňa doručenia faktúry. 
1. Záväzok Objednávateľa uhradiť cenu za Dielo je splnený pripísaním finančných prostriedkov v zodpovedajúcej sume na účet Dodávateľa špecifikovaného v záhlaví Zmluvy, alebo na faktúre.
1. Faktúry budú obsahovať všetky náležitosti vyžadované príslušnými právnymi predpismi, najmä:
-   obchodné meno, IČO, IČ DPH a adresu sídla Objednávateľa a Dodávateľa;
-   dátum uzatvorenia a predmet Zmluvy;
-   číslo faktúry;
-   deň vystavenia a deň splatnosti faktúry;
-   označenie peňažného ústavu, číslo účtu, na ktorý sa má platiť vo formáte  IBAN;
-   fakturovanú sumu;
-   odtlačok pečiatky a podpis oprávnenej osoby.
-   prílohou vyúčtovacej faktúry musí byť kópia protokolu o odovzdaní a prevzatí Diela, podpísaná obidvomi zmluvnými stranami a kópia protokolu o zaškolení obsluhy.
1. V prípade, že faktúra nebude obsahovať náležitosti uvedené v ods. 9 tohto článku Zmluvy, je Objednávateľ oprávnený vrátiť ju Dodávateľovi na doplnenie. V takom prípade sa preruší plynutie lehoty splatnosti a nová lehota splatnosti začne plynúť doručením opravenej faktúry Objednávateľovi. 
1. Zmluvné strany sa ďalej dohodli, že Dodávateľ nie je oprávnený:
1. jednostranne si úplne, alebo čiastočne započítať akékoľvek svoje splatné aj nesplatné peňažné pohľadávky voči Objednávateľovi vyplývajúce mu zo Zmluvy, alebo spojené s predmetom Zmluvy;
1. postúpiť akékoľvek pohľadávky voči Objednávateľovi vyplývajúce mu zo Zmluvy alebo spojené s predmetom Zmluvy na akúkoľvek tretiu osobu.


Článok V
Odovzdanie Diela, skúšobná prevádzka

1. Dodávateľ splní svoju povinnosť vykonať Dielo podľa článku I. Zmluvy jeho riadnym ukončením a protokolárnym odovzdaním bez akýchkoľvek vád a oprávnených výhrad vznesených zo strany Objednávateľa a zápisom o úspešnom ukončení skúšobnej prevádzky.
2. Dodávateľ nie je oprávnený Dielo odovzdávať po častiach a Objednávateľ nie je povinný prevziať Dielo po častiach, okrem prípadu, ak sa na tom Zmluvné strany výslovne písomne dohodnú.
3. O prevzatí Diela Zmluvné strany spíšu protokol o odovzdaní a prevzatí Diela v dvoch (2) vyhotoveniach, z ktorých po jednom (1) vyhotovení obdrží každá zo Zmluvných strán. Objednávateľ preberá Dielo do svojho vlastníctva prostredníctvom obojstranne podpísaného protokolu o odovzdaní a prevzatí Diela a to po odovzdaní kompletnej sprievodnej dokumentácie. 
4. Protokol o odovzdaní a prevzatí Diela bude obsahovať najmä:
a) špecifikáciu Diela;
b) identifikačné údaje Dodávateľa (odovzdávajúceho) a Objednávateľa (preberajúceho);
c) zhodnotenie kvality preberaného Diela;
d) konštatovanie Objednávateľa, že Dielo preberá k určitému dňu, resp. dôvody, pre ktoré Dielo odmieta prebrať;
e) dátum a podpisy oprávnených zástupcov oboch Zmluvných strán.
5. Dodávateľ odovzdá Objednávateľovi pri podpise protokolu o odovzdaní a prevzatí Diela aj: 
a) certifikáty, atesty, resp. prehlásenia o zhode dodávaného zariadenia; 
b) revízne správy, správy o odborných skúškach;
c) projekt skutočného vyhotovenia;
d) prípadné ďalšie dokumenty požadované Objednávateľom. 

Článok VI
Zodpovednosť za vady, zodpovednosť za škodu a záruka

1. Dodávateľ zodpovedá za odborné vykonanie Diela bez vád a nesie zodpovednosť za vady, ktoré má Dielo v čase jeho odovzdania.
2. Dodávateľ zodpovedá za to, že Dielo bude vykonané riadne, t.j. včas, úplne a bez vád, zodpovedá výsledku určenému v Zmluve a že v záručnej dobe bude mať vlastnosti stanovené v Zmluve, v technických normách a všeobecne záväzných právnych predpisoch, ktoré sa na vykonané Dielo vzťahujú.
3. V prípade, ak sa zistí, že Dielo má počas vykonávania Diela, alebo počas záručnej doby akékoľvek kvalitatívne a/alebo kvantitatívne nedostatky, Dodávateľ je povinný ich bezodkladne po oznámení, najneskôr do troch (3) dní odstrániť, a to na vlastné náklady. Termín odstránenia nedostatkov sa predĺži o dobu, počas ktorej nebude možné nedostatky odstrániť z dôvodov výlučne na strane Objednávateľa. 
4. Ak Dodávateľ neodstráni vady Diela v čase určenom Objednávateľom, je Objednávateľ oprávnený vykonať odstránenie vád samostatne, alebo ich vykonaním poveriť tretiu osobu. Takto vzniknuté náklady je Dodávateľ povinný uhradiť Objednávateľovi do štrnástich (14) kalendárnych dní odo dňa doručenia faktúry o ich vyúčtovaní. Ustanovenie tohto odseku tohto článku Zmluvy nemá vplyv na zodpovednosť Dodávateľa za škodu, za ďalšie vady Diela, resp. na Dodávateľom poskytnutú záruku, ktorá ostáva zachovaná. 
5. Dodávateľ je povinný bezodkladne nahradiť Objednávateľovi škodu, ktorú mu spôsobil porušením povinností vyplývajúcich mu zo Zmluvy a to v plnom rozsahu.
6. Zmluvné strany sa dohodli, že Dodávateľ zodpovedá aj za škodu, ktorá prevyšuje škodu, ktorú Dodávateľ v čase vzniku záväzkového vzťahu založeného Zmluvou ako možný dôsledok porušenia svojej povinnosti predvídal, alebo ktorú bolo možné predvídať s prihliadnutím na skutočnosti, ktoré v uvedenom čase Dodávateľ poznal, alebo mal poznať pri obvyklej starostlivosti. 
7. Zmluvné strany sa dohodli, že Dodávateľ poskytne Objednávateľovi záruku na Dielo v dĺžke 24 mesiacov.
8. Záručná doba začína plynúť odo dňa protokolárneho odovzdania a prevzatia Diela uvedeného v protokole o odovzdaní a prevzatí Diela.
9. Dodávateľ poskytne Objednávateľovi bezplatný záručný servis po dobu trvania záruky a pozáručný servis. 
10. Reklamáciu môže Objednávateľ uplatniť do posledného dňa záručnej lehoty, pričom i reklamácia odoslaná prostredníctvom poštového podniku v posledný deň záručnej lehoty Dodávateľovi, sa považuje za včas uplatnenú.
11. Ak je reklamácia dôvodná a Objednávateľom uplatnená včas, záručná doba v období odo dňa uplatnenia reklamácie Objednávateľom do dňa jej vybavenia v zhode s právami a uplatnenými nárokmi Objednávateľa neplynie, ale spočíva.
12. Dodávateľ sa zaväzuje, že nahradí Objednávateľovi všetky škody spôsobené  Dodávateľom, ktoré Objednávateľovi vzniknú, ak:
a) si akékoľvek tretie osoby uplatnia práva zo zodpovednosti za škodu voči Objednávateľovi v súvislosti s vadným vykonávaním Diela, alebo vykonávaním Diela v rozpore so všeobecne záväznými právnymi predpismi (napr. škody na majetku a zdraví tretích osôb v prípade, ak sa na základe prejednania škody za účasti Dodávateľa preukáže, že za škodu zodpovedá Dodávateľ);
b) Objednávateľovi v súvislosti s vykonávaním Diela alebo výkonom iných práv a povinností vyplývajúcich zo Zmluvy bude orgánom povereným dozorom nad dodržiavaním príslušných právnych predpisov súvisiacich s vykonávaním Diela zo strany Dodávateľa uložená pokuta, alebo iná sankcia, okrem prípadov, kedy Dodávateľ preukázateľne upozornil Objednávateľa na potrebu dodržiavania príslušných právnych predpisov a tento výzvu neuposlúchol.

Článok VII
Záväzok mlčanlivosti

1. Zmluvné strany sú povinné oznamovať si bezodkladne všetky skutočnosti majúce vplyv na plnenie vzájomných záväzkov podľa Zmluvy, a to najmä zmenu kontaktných údajov Zmluvnej strany.
2. Zmluvné strany sa dohodli, že všetky skutočnosti, informácie a údaje, ktoré sú uvedené v Zmluve alebo v jej prílohách, resp. ktoré budú uvedené v jej dodatkoch a ich prílohách, alebo ktoré sa Zmluvné strany dozvedeli v súvislosti so Zmluvou, sú dôvernými informáciami (ďalej len „Dôverné informácie“ v príslušnom gramatickom tvare), o ktorých je Dodávateľ povinný zachovávať mlčanlivosť, ak ďalej nie je dohodnuté inak. Dodávateľ sa zaväzuje rovnako zachovávať mlčanlivosť o všetkých skutočnostiach, informáciách a údajoch, o ktorých sa dozvedel v súvislosti s činnosťou podľa Zmluvy, najmä je povinný zachovávať tajomstvo osobných údajov. Záväzok Dodávateľa zachovávať mlčanlivosť podľa Zmluvy nie je časovo obmedzený.
3. Dodávateľ je oprávnený poskytnúť Dôverné informácie a umožniť prístup k Dôverným informáciám výlučne tým tretím osobám, ktoré v súlade s článkom III ods. 4 Zmluvy Dodávateľ poveril vykonávaním Diela, resp. jeho časti. V tomto prípade sa zaväzuje, že tretiu osobu zaviaže k rovnakej povinnosti mlčanlivosti o Dôverných informáciách, ako je povinnosť Dodávateľa uvedená v predchádzajúcom odseku tohto článku Zmluvy. Dodávateľ sa ďalej zaväzuje, že iným tretím osobám odlišným od tretích osôb, ktoré v súlade s článkom III ods. 4 Zmluvy Dodávateľ poveril vykonávaním Diela, resp. jeho časti, Dôverné informácie bez predchádzajúceho písomného súhlasu Objednávateľa neposkytne a ani neumožní prístup týchto osôb k Dôverným informáciám. Za tretie osoby sa nepokladajú členovia orgánov Dodávateľa, zamestnanci Dodávateľa, audítori alebo právni a iní poradcovia Dodávateľa, ktorí sú viazaní ohľadne im sprístupnených Dôverných informácií povinnosťou mlčanlivosti na základe zákona.
4. Za porušenie povinnosti zachovávať mlčanlivosť podľa tohto článku ohľadne Dôverných informácií sa nepokladá ich poskytnutie príslušným štátnym orgánom, pokiaľ to vyplýva zo všeobecne záväzného  právneho predpisu, použitie potrebných informácií alebo dokumentov v prípadných súdnych, rozhodcovských, správnych a iných konaniach ohľadom práv a povinností vyplývajúcich zo Zmluvy, ako aj ich použitie, pokiaľ sa stali verejne známymi.

Článok VIII
Sankcie

1. Objednávateľovi vzniká právo požadovať od Dodávateľa, na základe faktúry vystavenej Objednávateľom s lehotou splatnosti faktúry 14 kalendárnych dní odo dňa jej vystavenia, zaplatenie zmluvnej pokuty vo výške:
1. vo výške 0,05% za každý aj začatý deň omeškania, ak Dodávateľ bude v omeškaní s plnením termínu v zmysle článku II ods. 2 Zmluvy bez zavinenia Objednávateľa; 
1. 500,- EUR (slovom: päťsto eur) za každé jednotlivé porušenie povinnosti Dodávateľa podľa článku III ods. 1 až ods. 5, ods. 8 až 11 a/alebo článku VI ods. 3 Zmluvy a/alebo článku VII. Zmluvy a to aj opakovane;
1. 100,- EUR (slovom: jednosto eur) za každé jednotlivé porušenie niektorej z povinností Dodávateľa vyplývajúcich zo zásad BOZP a PO a to aj opakovane; 
d) 	500,- EUR (slovom: päťsto eur) za každé jednotlivé porušenie ust. § 9 ods. 1 písm. b) a ust. § 12 ods. 2 písm. a) a ods. 3 zákona č. 124/2006 Z.z. o bezpečnosti a ochrane zdravia pri práci a o zmene a doplnení niektorých zákonov v znení neskorších právnych predpisov v nadväznosti na zákon č. 219/1996 Z.z. o ochrane pred zneužívaním alkoholických nápojov a to aj opakovane;  
e) 	500,- EUR (slovom: päťsto eur) za každé jednotlivé porušenie zákazu fajčenia v areáli Objednávateľa okrem na to vyhradených priestorov v zmysle zákona č. 377/2004 Z.z. o ochrane nefajčiarov a o zmene a doplnení niektorých zákonov v znení neskorších predpisov v nadväznosti na ust. § 9 ods. 1 zákona č. 124/2006 o bezpečnosti a ochrane zdravia pri práci v znení neskorších právnych predpisov a to aj opakovane;
2. Nárok na náhradu spôsobenej škody zaplatením zmluvnej pokuty podľa ods. 1 tohto článku Zmluvy tým nie je dotknutý. Zmluvná pokuta sa na náhradu škody nezarátava.
3. V prípade, ak bude Objednávateľ v omeškaní s plnením termínov úhrady ceny za Dielo na základe faktúry, vzniká Dodávateľovi právo požadovať od Objednávateľa zaplatenie úroku z omeškania vo výške 0,05 % z dlžnej sumy za každý deň omeškania.

Článok IX
Ukončenie zmluvného vzťahu

1. Zmluvný vzťah založený Zmluvou skončí vykonaním Diela a pripísaním ceny za Dielo na účet Dodávateľa. Tým nie sú dotknuté ustanovenia článku VI až VIII Zmluvy.
2. Zmluvný vzťah založený Zmluvou možno ukončiť aj:
a) písomnou dohodou Zmluvných strán;
b) jednostranným odstúpením od Zmluvy podľa ods. 3 a ods. 4 tohto článku Zmluvy.
3. Objednávateľ je oprávnený odstúpiť od Zmluvy ak:
a) Dodávateľ neplní kvalitatívno–technické parametre a podmienky zhotovovania Diela určené zadávacou dokumentáciou, všeobecne záväznými právnymi predpismi a touto Zmluvou;
b) je Dodávateľ v omeškaní s termínom dodávky Diela o viac ako 10 kalendárnych dní; 
c) Dodávateľ aj napriek upozorneniu Objednávateľa v dohodnutej lehote určenej na odstránenie vady, vadu neodstránil;
d) Dodávateľ opakovane pri vykonávaní Diela porušuje rôzne povinnosti, ktoré mu vyplývajú zo Zmluvy. Za opakované porušovanie povinností bude na účely Zmluvy považované, ak Objednávateľ upozornil Dodávateľa na porušovanie závažnej povinnosti (rovnakej, alebo inej) uvedenej v Zmluve minimálne dvakrát počas trvania platnosti Zmluvy.
4. Dodávateľ je oprávnený odstúpiť od Zmluvy v prípade, ak Objednávateľ bude v omeškaní s plnením peňažného záväzku aj napriek predchádzajúcej písomnej výzve Dodávateľa o viac ako 60 kalendárnych dní.
5. Následky odstúpenia od Zmluvy sa riadia príslušnými ustanoveniami Obchodného zákonníka. Odstúpenie od Zmluvy nadobúda účinnosť dňom doručenia písomného odstúpenia od Zmluvy druhej Zmluvnej strane.

Článok X
Výmena informácií

1. [bookmark: _Hlk9409497]Každá zo Zmluvných strán sa zaväzuje oznámiť druhej Zmluvnej strane všetky údaje a informácie potrebné na uplatnenie všetkých práv vyplývajúcich zo Zmluvy.
2. Pre potreby komunikácie vo veciach technických a podpisu protokolu o odovzdaní a prevzatí Diela zmocňuje Objednávateľ:
[bookmark: _Hlk9422916]meno a priezvisko:	Vladimír Jurczyga, manažér pekárenskej prevádzky
mobil:			+421 915 794 222
e-mail:			 jurczygav@penam.sk 
3. Pre potreby komunikácie vo veciach technických a podpisu protokolu o odovzdaní a prevzatí Diela zmocňuje Dodávateľ:
meno a priezvisko: 	.....................
mobil:			.....................
e-mail:			.....................
V prípade akejkoľvek zmeny údajov uvedených v ods. 2 alebo ods. 3 tohto článku Zmluvy sa príslušná Zmluvná strana zaväzuje bezodkladne informovať druhú Zmluvnú stranu.
4. Objednávateľ je oprávnený kontrolovať spôsob a rozsah vykonávania Diela Dodávateľom prostredníctvom ním poverených osôb (ďalej len „Poverená osoba“ v príslušnom gramatickom tvare). 
5. Poverená osoba pri výkone svojej kontrolnej činnosti predovšetkým dohliada na riadenie, spôsob a vykonávanie Diela Dodávateľom a taktiež na:
a) realizáciu Diela v súlade so Zmluvou;
b) dodržiavanie noriem a ostatných  právnych predpisov súvisiacich s realizáciou Diela;
c) dodržiavanie kvalitatívnych požiadaviek stanovených všeobecne záväznými právnymi predpismi a Zmluvou;
d) poriadok a čistotu na mieste realizácie;
e) ochranu životného prostredia;
f) plnenie termínov vykonania Diela.
6. Poverená osoba je oprávnená pri zistení nedostatkov v priebehu vykonávania Diela  požadovať od Dodávateľa, aby nedostatky odstránil a Dielo vykonával riadnym  spôsobom. Odstránenie takto zistených nedostatkov je Dodávateľ povinný zabezpečiť na svoje náklady a v Objednávateľom, resp. Poverenej osobe určenej lehote. Objednávateľ určuje za Poverenú osobu ku dňu podpisu Zmluvy:
meno a priezvisko:	Ing. Martina Polónyová 
mobil:			+421 918 601 220
e-mail:			polonyovam@penam.sk
a
meno a priezvisko:	Ing. Stanislav Zabák
mobil:			+421 904 632 531
e-mail:			zabaks@penam.sk
		 
Článok XI
Všeobecné a záverečné ustanovenia

1. Zmluva nadobúda platnosť a účinnosť dňom jej podpisu oboma Zmluvnými stranami.
2. Zmena Zmluvy je možná len písomnou dohodou Zmluvných strán, formou očíslovaného dodatku.
3. V prípade rozporu medzi ustanoveniami tejto Zmluvy a jej prílohami platí, že ustanovenia tejto Zmluvy majú prednosť pred ustanoveniami jej príloh.
4. Zmluvné strany sa dohodli, že povinnosť doručiť písomnosť podľa Zmluvy sa považuje v konkrétnom prípade za splnenú dňom prevzatia písomnosti, alebo odmietnutím túto písomnosť prevziať. Ak sa v prípade doručovania prostredníctvom poštového podniku vráti doručovaná zásielka ako nedoručená, alebo nedoručiteľná, považuje sa takáto zásielka za doručenú dňom, v ktorom poštový podnik vykonal jej doručovanie (usiloval sa o doručenie v mieste uvedenom na obálke predmetnej zásielky); pre doručovanie sú rozhodné sídla Zmluvných strán zapísané v príslušnom Obchodnom registri SR (živnostenskom registri), ak si Zmluvné strany písomne neoznámia iné adresy na doručovanie.
5. Zmluvné strany sa zaväzujú, že si budú poskytovať súčinnosť v akejkoľvek forme, urobia všetky potrebné úkony a budú postupovať tak, aby neboli porušené alebo ohrozené práva druhého účastníka Zmluvy.
6. Ak niektoré ustanovenia Zmluvy nie sú celkom alebo sčasti účinné, alebo neskôr stratia účinnosť, nie je tým dotknutá účinnosť ostatných ustanovení. Namiesto neúčinných ustanovení a na vyplnenie medzier sa použije úprava, ktorá, pokiaľ je to právne možné, sa čo najviac približuje zmyslu a účelu Zmluvy, pokiaľ pri jej uzatváraní Zmluvné strany túto otázku brali do úvahy.
7. Zmluva je vyhotovená v dvoch (2) rovnopisoch, po jednom (1) rovnopise pre každú zo Zmluvných strán.
8. Zmluvné strany vyhlasujú, že si Zmluvu prečítali, jej obsahu porozumeli a na znak toho, že obsah Zmluvy zodpovedá ich skutočnej a slobodnej vôli, ju podpísali.
9. Oprávnení zamestnanci Platobnej agentúry, Ministerstva pôdohospodárstva a rozvoja vidieka SR, orgánov Európskej únie a ďalšie oprávnené osoby v súlade s právnymi predpismi SR a EÚ môžu vykonávať voči dodávateľovi kontrolu/audit obchodných dokumentov a vecnú kontrolu v súvislosti s realizáciou zákazky a dodávateľ je povinný poskytnúť súčinnosť v plnej miere. Uvedenú povinnosť musia obsahovať aj zmluvy medzi dodávateľom a jeho subdodávateľmi.
10. Obstarávateľ nesmie uzavrieť zmluvu s Dodávateľom, ktorý má povinnosť zapisovať sa do registra partnerov verejného sektora podľa Zákona o RPVS, a nie je zapísaný v registri partnerov verejného sektora, aj keď túto povinnosť podľa zákona o RPVS má, alebo ktorého subdodávateľ, ktorý má povinnosť zapisovať sa do registra partnerov verejného sektora, nie je zapísaný v registri partnerov verejného sektora, aj keď túto povinnosť podľa zákona o RPVS má. Upozorňuje sa na zákaz uzavrieť zmluvu s tým dodávateľom, ktorý má povinnosť zapisovať sa do RPVS a ktorého konečným užívateľom výhod zapísaným v registri partnerov verejného sektora je niektorý z verejných funkcionárov podľa § 11 ods. 1 písm. c) zákona o verejnom obstarávaní (týka sa aj konečných užívateľov výhod subdodávateľa tohto dodávateľa, ktorí majú povinnosť zápisu do RPVS).
11. Zhotoviteľ uvedie najneskôr pri podpise zmluvy zoznam všetkých známych subdodávateľov, údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia ak ide o subdodávateľa, ktorý má povinnosť zápisu do registra partnerov verejného sektora. Identifikácia subdodávateľov podľa predchádzajúcej vety je uvedená v rozsahu: názov/obchodné meno/meno a priezvisko, sídlo/adresa pobytu, IČO/dátum narodenia ak nebolo IČO pridelené, podiel predmetu zmluvy, predmet subdodávky a tiež údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia. V prípade neuvedenia subdodávateľov v zmluve musí celý predmet zmluvy dodať Zhotoviteľ.

V Nitre, dňa ................				V .................., dňa..................

Objednávateľ:	Dodávateľ:	
[bookmark: OLE_LINK2][bookmark: OLE_LINK1]



	[bookmark: _Hlk483298685]Peter Živický
podpredseda predstavenstva
PENAM SLOVAKIA, a.s



	



	......................
..............
.......................


	Ing. Martin Ťapay
člen predstavenstva
PENAM SLOVAKIA, a.s.

	
	


Prílohy:	
1. Cenová ponuka Dodávateľa č. ...... zo dňa ......
2. Fotokópia potvrdenia o uzatvorení platnej a účinnej poistnej zmluvy Dodávateľa- predloží iba úspešný uchádzač v rámci poskytnutia súčinnosti ku podpisu zmluvy
3. Neuplatňuje sa
4. Zadanie predmetu Zmluvy o dielo
5. Zoznam subdodávateľov



